Spaniel pemburu Rusia

**Spaniel pemburu Rusia** atau hanya **spaniel Rusia** ialah sejenis spaniel yang pertama dipiawaikan pada tahun 1951 di Kesatuan Soviet selepas Perang Dunia Kedua melalui pembiakbakaan silang kokerspaniel Inggeris, springerspaniel Inggeris, baka spaniel lain. Pada tahun 1951, piawaian spaniel Rusia diterima pakai. Pemilihan anjing untuk pembiakbakaan mula dijalankan menurut syarat. Secara fizikal, ia serupa dengan kokerspaniel, tetapi mempunyai lapis bulu lebih pendek dan lebih ketat dan tubuh lebih panjang. Setelah dikembangkan dan digunakan sebagai anjing pemburu, baka ini tidak menderitai sebarang aduan kesihatan besar selain yang biasanya dikaitkan dengan spaniel. Ia merupakan satu-satu baka *gundog* yang berasal dari Rusia. Ia digunakan untuk pemburuan burung buruan (unggas rawa, unggas padang, unggas tanah tinggi, dan unggas air) dan kelinci. Baka ini, yang popular in di tanah airnya Rusia, hanya diperkenalkan di luar negara pada tahun 1990-an dan belum diiktiraf oleh mana-mana kelab kenel utama, tetapi sudah diiktiraf oleh Persekutuan Kinologi Rusia.

## Perihal
Spaniel Rusia anjing kecil dan tegap dengan lapis bulu pendek, ketat, dan bak sutera dengan jumbai pada telinga dan tungkai. Warna dapat berbeza-beza dan dapat termasuk warna padu tanpa tanda-tanda putih, *piebald*, berbintik, hitam dan sawo matang, dan gabungan. Kepala dan telinga juga biasanya gelap.

Spaniel Rusia menyerupai kokerspaniel Inggeris dengan tubuh yang serupa dengan susur galur padang bagi baka itu namun dengan telinga lebih panjang pada susur galur pertunjukan. Walau bagaimanapun, tubuh spaniel Rusia cenderung lebih panjang daripada tubuh kokerspaniel Inggeris dan baka ini hanya mempunyai satu susur galur dan bukan terpisah kepada susur galur pertunjukan dan susur galur pertunjukan dalam baka sama.

Kedua-dua jantan dan betina baka ini berukuran pada purata seberat  dan setinggi sekitar  pada paras kelasa. Ini menjadikannya serupa dari segi saiz atau lebih besar sedikit berbanding dengan kokerspaniel Inggeris yang berukuran hampir-hampir seberat  dan pada purata setinggi  dengan betina yang lebih kecil sedikit pada .

Dengan tujuan utama pembiakbakaan sebagai anjing pemburu, matlamatnya adalah untuk menemukan burung, membuat burung itu terbang ke udara, dan kemudian mengutip burung itu menurut perintah selepas pemburu telah menembak buruan itu. Spaniel Rusia sesuai untuk perburuan di tanah rawa, di padang, di hutan cerang, untuk burung serta arnab dan buruan kecil lain. Baka ini juga popular di tanah airnya Rusia kerana saiz kecilnya menjadikannya sesuai untuk dibela di kota sibuk dan mudah diangkut ke tapak perburuan.

## Kesihatan

Seperti semua spaniel bertelinga panjang, spaniel Rusian memerlukan pemeriksaan untuk mencegah jangkitan telinga. Baka ini mempunyai kecenderungan terhadap peningkatan berat mudah, yang dapat dicegah dengan mengawal pengambilan makanan. Spaniel Rusia dapat menjadi terdedah kepada alahan makanan, yang biasanya dikenal pasti pada usia antara 1 dengan 5 bulan dengan alergen paling lazim yang merupakan ayam dan lobak merah. Tiada isu kesihatan spesifik baka lain yang diketahui buat masa ini.

## Perangai
Ia merupakan baka bertenaga dan bersemangat bebas. Walaupun ia merupakan *gundog*, ia juga telah dibela sebagai anjing teman kerana sifat santai dan kesetiaannya. Ia merupakan anjing riang dan aktif dan sentiasa bersedia untuk bermain dan bergerak balas terhadap sebarang bentuk perhatian dengan ekor yang bergoyang dengan gembira. Spaniel Rusia mudah dilatih dan dapat menjadi anjing pengawal bagus dan ramah dengan kanak-kanak.

Spaniel Rusia berenang dan menyelam untuk mengutip burung tercedera. Ia digunakan untuk memburu buruan rawa, padang, dan tanah tinggi. Dahulu, baka ini juga diuji untuk penjejakan darah. Spaniel Rusia memiliki naluri dan stamina bagus. Ia dapat digunakan sebagai anjing pengawal. Walau bagaimanapun, perkembangan sengaja bagi kualiti anjing pengawal dipercayai dapat menjejaskan kualiti pemburu anjing berkenaan.

## Sejarah

Spaniel Rusia ialah *[[gundog]]* Rusia termuda. Ia berasal kebanyakannya daripada kokerspaniel Inggeris dan springerspaniel Inggeris. Baka yang dikenali sebagai spaniel Rusia telah disebut seawal tahun 1891 di New Zealand.

Spaniel tercatat pertama di Rusia ialah seekor kokerspaniel hitam yang dimiliki oleh penggemar perburuan ''Knyaz'' Agung Nikolay Nikolayevich menghampiri penghujung abad ke-19. Oleh sebab hubungan bangsawan beliau, spaniel daripada pelbagai baka diimport ke Sankt-Peterburg dan ke Moscow. Sesetengah anjing ini digunakan untuk perburuan, tetapi spaniel lebih kecil tidak begitu berguna dalam pemburuan burung Rusia kerana keadaan cuaca dan rupa bumi. Mulai permulaan abad ke-20, pembiakbakaan terpilih bermula untuk spaniel bertungkai lebih panjang; khususnya dengan mengimport springerspaniel untuk mewujudkan spaniel Rusia yang agak kacuk.

Menjelang lewat tahun 1930-an, terdapat satu keragaman spaniel di Moscow, di Leningrad, dan di Sverdlovsk yang tidak memadai sebarang piawaian baka spaniel spesifik, tetapi belum dipiawaikan menjadi spaniel Rusia moden. Pembiakbakaan bertujuan selepas Perang Dunia Kedua membawa kepada piawaian asli spaniel Rusia pada tahun 1951. Piawaian semakan lanjut dikeluarkan pada tahun 1966 dan tahun 2000.

Kepopularan baka ini di Rusia meningkat selepas awal tahun 1990-an, dengan pertunjukan anjing Moscow tahunan sejak masa itu yang menyertakan antara 120 dengan 131 ekor spaniel Rusia, yang melayakkan baka ini sebagai salah satu baka paling popular, bersama-sama dengan seter Ireland. Pada tahun 2002, Russian Spaniel Club didirikan di Amerika Syarikat untuk meningkatkan pengetahuan tentang baka ini di luar Rusia dan untuk membolehkan pemilik mendaftarkan anjing mereka.

## Pengiktirafan antarabangsa
Walaupun tidak diiktiraf oleh mana-mana kelab kenel utama, spaniel Rusia diiktiraf oleh Continental Kennel Club, Persekutuan Kinologi Antarabangsa, North American Kennel Club, and Universal Kennel Club International. Untuk pengiktirafan oleh The Kennel Club, suatu baka disyaratkan untuk memohon dengan nama dan alamat pemilik/pengimport di United Kingdom, bilangan anjing yang dibiakbakakan di United Kingdom, salinan pedigri anjing United Kingdom - sekurang-kurangnya tiga generasi, ia mesti diiktiraf di negara asalnya, dan statistik tentang angka pendaftaran di negara itu, statistik tentang kemasukan dalam pertunjukan di negara itu dan di peringkat antarabangsa, sebarang keadaan kesihatan terwaris, masa penutupan pejabatan pendaftaran baka, piawaian dari negara asal, dan sejarah ringkas dan perincian sebarang kegiatan kerja.

Untuk diiktiraf sepenuhnya oleh American Kennel Club, ia mesti mula-mula bertanding dalam Kelas Lain-lain. Syarat-syarat untuk bertanding dalam kelas itu ialah menunjukkan angka pengikut dengan minimum 100 orang anggota aktif dalam sebuah kelab baka kebangsaan, populasi sebanyak 300 hingga 400 ekor anjing, dengan pedigri generasi ketiga, dan semua anjing dalam pedigri itu mesti sebaka, taburan merentasi dua puluh buah negeri atau lebih, dan piawaian baka mesti disemak dan diluluskan oleh AKC. Buat masa ini, terdapat lima baka anjing dalam Kelas Lain-lain AKC yang merupakan ''dogue'' Bordeaux, anjing pemburu rakun Redbone, seter merah dan putih Ireland, ''buhund'' Norway, dan Anjing gembala Pyrénées. Tempoh tipikal dalam kelas itu ialah satu hingga tiga tahun dan kelab kebangsaan baka berkenaan mesti mengadakan seminar, pertunjukan, dan bengkel hakim sebelum diiktiraf sepenuhnya.

## Catatan

## Rujukan

## Pautan luar
*